รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยมชมการดำเนินงานของโรงเรียนเศรษฐเสถียร ในพระราชูปถัมภ์ ยกเป็นต้นแบบการเรียนการสอนสำหรับคนพิการทางการได้ยิน
วันจันทร์ที่ 7 สิงหาคม 2560
รมว.พม. ลงพื้นที่เยี่ยมชมการดําเนินงานของโรงเรียนเศรษฐเสถียร ในพระราชูปถัมภ์ ยกเป็นต้นแบบการเรียนการสอนสําหรับคนพิการทางการได้ยิน
รมว.พม. ลงพื้นที่เยี่ยมชมการดําเนินงานของโรงเรียนเศรษฐเสถียร ในพระราชูปถัมภ์ ยกเป็นต้นแบบการเรียนการสอนสําหรับคนพิการทางการได้ยิน พร้อมมอบเงินสนับสนุนโครงการพัฒนาคุณภาพชีวิตคนหูหนวก
วันนี้ (7 ส.ค. 60) เวลา 13.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่เยี่ยมชมการดําเนินงานของโรงเรียนเศรษฐเสถียร ในพระราชูปถัมภ์ และกล่าวแสดง ความยินดีกับการดําเนินงานของโรงเรียนฯ ที่เป็นต้นแบบการเรียนการสอนสําหรับคนพิการทางการได้ยิน ให้แก่หน่วยงานอื่นๆ พร้อมมอบเงินสนับสนุนโครงการพัฒนาคุณภาพชีวิตคนหูหนวกให้โรงเรียน 1 ล้านบาท และมอบทุนการศึกษาให้นักเรียนยากจน จํานวน 10 ราย โดยมีคณะผู้บริหารกระทรวง พม. ร่วมลงพื้นที่เยี่ยมชมการดําเนินงาน และคณะผู้บริหารโรงเรียนฯ ร่วมให้การต้อนรับ ณ ห้องประชุม ชั้น 2 อาคารวชิรารัศมิ์ทีปังกร โรงเรียนเศรษฐเสถียร ในพระราชูปถัมภ์ กรุงเทพฯ
พลตํารวจเอก อดุลย์กล่าวว่า รัฐบาลโดยกระทรวงการพัฒนาสังคมและความมั่นคงของมนุษย์ (พม.) กรมส่งเสริมและพัฒนาคุณภาพชีวิตคนพิการ (พก.) ได้ตระหนักถึงความสําคัญของคนพิการ ในการส่งเสริมสิทธิ และสวัสดิการของคนพิการ โดยการเพิ่มสวัสดิการเบี้ยความพิการ การพัฒนาศักยภาพคนพิการให้เป็นนักร้องนักดนตรี การส่งเสริมการประกอบอาชีพและการจ้างงานคนพิการ โดยความร่วมมือในรูปแบบประชารัฐเพื่อสังคม และการสนับสนุนให้คนพิการได้รับบริการด้านการศึกษา บริการสุขภาพ การจัดทําสิ่งอํานวยความสะดวกสําหรับคนพิการ เพื่อให้คนพิการออกสู่สังคม และสามารถดํารงชีวิต ได้อย่างเท่าเทียมกับทุกคน
พลตํารวจเอก อดุลย์กล่าวต่อไปว่า สําหรับการลงพื้นที่เยี่ยมชมการดําเนินงานของโรงเรียนเศรษฐเสถียร ในพระราชูปถัมภ์ ในวันนี้ เพื่อแสดงความชื่นชมยินดีกับการดําเนินงานของโรงเรียนฯ ที่เป็นต้นแบบการเรียนการสอนสําหรับคนพิการทางการได้ยินให้แก่หน่วยงานอื่นๆ พร้อมทั้งมอบเงินสนับสนุนโครงการพัฒนาคุณภาพชีวิตคนหูหนวก ให้แก่โรงเรียน 1 ล้านบาท เพื่อนําไปใช้ประโยชน์ภายในโรงเรียน โดยเน้นการพัฒนาทักษะการดํารงชีวิต การฝึกทักษะอาชีพ และปรับปรุงสิ่งอํานวยความสะดวกในโรงเรียนสําหรับเด็กคนพิการ รวมถึงการมอบทุนการศึกษาให้นักเรียนยากจน จํานวน 10 ราย ทั้งนี้ โรงเรียนเศรษฐเสถียร ในพระราชูปถัมภ์ เป็นโรงเรียนสอนคนหูหนวกแห่งแรกของประเทศไทย และมีการบริหารจัดการศึกษาสําหรับคนพิการทางการได้ยินอย่างมีประสิทธิภาพ โดยมีจัดการเรียนการสอนนักเรียนเป็นรายบุคคล มีการพัฒนาหลักสูตร การจัดกิจกรรมและกระบวนการเรียนรู้เพื่อการพัฒนาคุณภาพชีวิต รวมถึง การประเมินทักษะความสามารถขั้นพื้นฐานอย่างเหมาะสม ตลอดจนการพัฒนาบุคลากรให้สามารถถ่ายทอดความรู้ความเข้าใจให้แก่นักเรียนที่มีความพิการทางได้ยิน ทําให้นักเรียนสามารถประสบความสําเร็จในการศึกษา และจะเป็นอนาคตในการพัฒนาประเทศต่อไปได้
"ทั้งนี้ ตนมีความยินดีที่ได้มีโอกาสมาเยี่ยมชมการดําเนินการของโรงเรียนเศรษฐเสถียร ในพระราชูปถัมภ์ ในนามของกระทรวง พม. ขอแสดงความชื่นชมยินดีกับการดําเนินงานของโรงเรียนเศรษฐเสถียร ในพระราชูปถัมภ์ ที่มีการดําเนินงานเป็นต้นแบบการเรียนการสอนสําหรับคนพิการทางการได้ยินให้แก่หน่วยงานอื่นๆ ทั้งนี้ กระทรวง พม. ยินดี ให้ความร่วมมือ และให้การสนับสนุนการดําเนินงานของโรงเรียนอย่างต่อเนื่อง เพื่อพัฒนาคุณภาพชีวิตคนพิการทางการได้ยินต่อไป”พลตํารวจเอก อดุลย์กล่าวกล่าวในตอนท้าย